
33.
Par Ogres novada pašvaldības atbalstu biedrībai “Sisegale”

Ogres novada pašvaldībā (turpmāk – Pašvaldība) 2026. gada 5. oktobrī saņemta Madlienas pensionāru biedrības “Sisegale” (turpmāk – biedrība “Sisegale”) vēstule, reģistrācijas Nr. 2-4.1/5142, “Par līdzfinansējumu Eiropas Lauksaimniecības fonda lauku attīstības projekta īstenošanai” un iespēju piedalīties Publisko un privāto partnerattiecību biedrības “Zied zeme” izsludinātajā atklātajā projektu iesniegumu pieņemšanas 6. kārtā Eiropas Lauksaimniecības fonda lauku attīstībai intervences "Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana" (LA19), aktivitātes “Vietas potenciāla attīstošas iniciatīvas, pievilcīgas un kvalitatīvas dzīves videi” - “Atbalsts kopienu stiprināšanai” ietvaros ar mērķi veicināt vietas potenciāla attīstību, iedzīvotāju aktivitāti un pievilcīgas, kvalitatīvas un drošas dzīves vides veidošanu. Projekta ietvaros paredzēts uzlabot un attīstīt Madlienas pagasta pārvaldes administratīvās ēkas puspagrabstāva telpas, pielāgojot tās mūsdienīgai un daudzfunkcionālai izmantošanai, lai tās kļūtu par nozīmīgu vietējo iedzīvotāju aktivitāšu, sadarbības un iesaistes vietu (turpmāk – Projekts).
Pašvaldībā 2026. gada 12. oktobrī saņemts biedrības "Sisegale" iesniegums “Par telpu nomu Madlienas Pagastmājā projekta īstenošanai”, reģistrācijas Nr. 2‑4.1/5291, kurā Projekta īstenošanai lūdz Pašvaldības domi izvērtēt iespēju iznomāt biedrībai “Sisegale” Madlienas pagastmājas puspagrabstāva telpas atbilstoši iesniegumam pievienotajam plānam. Biedrība “Sisegale” norāda, ka telpu noma un Projekta īstenošana veicinās Madlienas pagasta attīstību, senioru aktīvu iesaisti sabiedriskajā dzīvē un daudzveidīgu vietējo aktivitāšu norisi, kā arī stiprinās pagasta gatavību rīcībai ārkārtas situācijās.
Pašvaldībā 2026. gada 26. oktobrī saņemts biedrības “Sisegale” iesniegums “Par precizētu lūgumu iznomāt telpas Madlienas pagrabstāvā projekta īstenošanai”, reģistrācijas Nr. 2-4.1/5644, kurā Projekta īstenošanai un tā mērķu sasniegšanai lūdz Pašvaldības domi iznomāt pagrabstāva telpas ar kopējo platību 180,50 m².
	Viens no atklātā projektu iesniegumu pieņemšanas nosacījumiem ir nomas tiesības uz vismaz 7 gadiem no projekta iesniegšanas. Tā kā ir nepieciešams rakstisks apliecinājums ar Iznomātāju, ka līdz projekta iesniegšanas brīdim - 2026. gada 3. novembrim starp Pašvaldību un biedrību “Sisegale” tiks parakstīts sadarbības līgums, kā arī projektu konkursa pozitīva lēmuma un Eiropas Savienības, un valsts atbalsta piešķiršanas gadījumā, Pašvaldība pirms projekta īstenošanas uzsākšanas, noslēgs nomas līgumu uz termiņu 7 gadi no projekta īstenošanas uzsākšanas brīža, kā arī nodrošinās nepieciešamo dokumentāciju nomas tiesību reģistrēšanai Zemesgrāmatā.
Projekts atbilst Publisko un privāto partnerattiecību biedrības “Zied zeme” vietējās attīstības stratēģijas 2023.-2027. gadam sasniedzamajiem mērķiem un rādītājiem: “Atbalsts kopienu stiprināšanai”, jo veicina pievilcīgu dzīves vidi, sadarbību un lokālpatriotismu, kā arī attīsta vietējo potenciālu, veicina pievilcīgas un kvalitatīvas dzīves vides veidošanos, sekmē iedzīvotāju līdzdalību un piederības sajūtas stiprināšanu, veicina teritorijas atpazīstamību. Rīcība vērsta uz vides uzlabošanu. Īpaša nozīme paredzēta telpu izmantošanai drošības un ārkārtas situāciju gadījumos. Tajās plānots nodrošināt ne tikai vietējo iedzīvotāju aktivitātes, veicinot sadarbības un iesaistes vietu, organizējot izstādes, radošās un izglītojošās aktivitātes, sanāksmes, bet arī nodrošināt palīdzības punkta funkciju krīzes situācijās, un iespēju organizēt iedzīvotāju informēšanu, palīdzības sniegšanas koordinēšanu un atbalsta organizēšanu. Projekta rezultātā tiks palielināta lauku (Ogres novada Madlienas, Ķeipenes pagastu u. c.) iedzīvotāju drošumspēja.
Pamatojoties uz Pašvaldību likuma 5. pantu un Ministru kabineta 2023. gada 10. oktobra noteikumu Nr. 580 “Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē "Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana" 2.3.4. apakšpunktu, 23. punktu,

balsojot: ar 18 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Mariss Martinsons, Matīss Mežaks, Pāvels Kotāns, Raivis Ūzuls, Rūdolfs Kudļa, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav, 
Ogres novada pašvaldības dome NOLEMJ:
  
1. Atbalstīt Madlienas pensionāru biedrība "Sisegale", reģistrācijas Nr. 40008163255, Projekta iesniegumu, kas tiktu iesniegts Publisko un privāto partnerattiecību biedrība “Zied zeme”, reģistrācijas Nr. 40008092249, izsludinātajā atklātajā projektu iesniegumu pieņemšanas 6. kārtā Eiropas Lauksaimniecības fonda lauku attīstībai intervences "Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana" (LA19), Aktivitātes "Vietas potenciāla attīstošas iniciatīvas, pievilcīgas un kvalitatīvas dzīves videi" - “Atbalsts kopienu stiprināšanai” ietvaros.
2. Uzdot Ogres novada pašvaldības Centrālās administrācijas Juridiskajai nodaļai sadarbībā ar Attīstības un plānošanas nodaļu līdz 2026. gada 3. novembrim sagatavot un iesniegt Madlienas pensionāru biedrībai "Sisegale" sadarbības līgumu par Ogres novada pašvaldībai piederošo telpu Madlienas pagasta pārvaldes administratīvās ēkas puspagbrabstāvā, Ogres novadā, kadastra numurs 7468 001 0291, kas sastāv no zemes gabala, kadastra apzīmējums 7468 001 0291, kopējā platība 0,78 ha, un administratīvās ēkas, kadastra apzīmējums 7468 001 0291 001, sastāvā esošo telpu: Nr. 137 (platība - 137,5 m²); Nr. 138 (platība ‑ 7,2 m²); Nr. 144 (platība - 9,3 m²); Nr. 149 (platība - 7,2 m²); Nr. 152 (platība - 5,5 m²); Nr. 153 (platība - 1,1 m²); Nr. 154 (platība – 1,2 m²); Nr. 155 (platība – 1,2 m²); Nr. 156 (platība - 7,1 m²); Nr. 157 (platība - 3,2 m²), kopējā platība 180,5 m² nodošanu ar mērķi izveidot kopstrādes telpu kā daudzfunkcionālu telpu, kurā darbotos vietējā kopiena un seniori, organizējot neformālās izglītības aktivitātes, izstādes, pasākumus, sanāksmes un citas iedzīvotāju iniciatīvas, t. sk., stiprinot Ogres novada Madlienas pagasta kopienas gatavību rīcībai ārkārtas situācijās, iesaistot vietējos iedzīvotājus, organizējot palīdzības punktu krīzes situācijās un palielinot vietējo iedzīvotāju drošumspēju.
3. Projekta apstiprināšanas gadījumā uzdot Ogres novada pašvaldības Centrālās administrācijas Nekustamo īpašumu pārvaldes nodaļai pirms projekta īstenošanas uzsākšanas organizēt Ogres novada pašvaldībai piederošā nekustamā īpašuma “Pagastmāja”, adrese: “Pagastmāja”, Madlienas pagasts, Ogres novads, kadastra numurs 7468 001 0291, kas sastāv no zemes gabala, kadastra apzīmējums 7468 001 0291,  kopējā platība 0,78 ha, un administratīvās ēkas, kadastra apzīmējums 7468 001 0291 001, sastāvā esošo telpu: Nr. 137 (platība - 137,5 m²); Nr. 138 (platība - 7,2 m²); Nr.144 (platība – 9,3 Nr. m²); Nr.149 (platība – 7,2 m²); Nr. 152 (platība - 5,5 m²); Nr. 153 (platība - 1,1 m²); Nr. 154 (platība - 1,2 m²); Nr. 155 (platība - 1,2 m²); Nr. 156 (platība - 7,1 m²); Nr. 157 (platība - 3,2 m²), kopējā platība 180,5  m², iznomāšanu uz 7 gadiem un nomas līguma reģistrāciju zemesgrāmatā.
4. Projekta apstiprināšanas gadījumā Ogres novada pašvaldībai paredzēt Madlienas pensionāru biedrībai “Sisegale” projekta līdzfinansējumu 10 000,00 EUR (desmit tūkstoši euro) apmērā no Ogres novada pašvaldības 2027. gada budžeta.
5. Kontroli par lēmuma izpildi uzdot pašvaldības izpilddirektoram.

